b'\n_START_ARTICLE_\nAsetelmakerroin\n_START_PARAGRAPH_\nAsetelmakerroin mittaa otanta-asetelman tilastollista tehokkuutta suhteessa yksinkertaiseen satunnaisotantaan. Se m\xc3\xa4\xc3\xa4ritell\xc3\xa4\xc3\xa4n seuraavasti:_NEWLINE_deff(\\hat{t})=\\frac{\\hat{v}(\\hat{t})}{\\hat{v}_{SRS}(\\hat{t})},_NEWLINE_miss\xc3\xa4 osoittaja on otanta-asetelman totaaliestimaattorin otosvarianssi ja nimitt\xc3\xa4j\xc3\xa4 on oletettu yksinkertaisen satunnaisotannan otosvarianssi, joka tulisi kyseeseen samanlaisen otoskoon suhteen. Asetelmakertoimen avulla pystyt\xc3\xa4\xc3\xa4n laskemaan my\xc3\xb6s tehokas otoskoko seuraavasti:_NEWLINE_n_{eff} = \\frac{n}{deff(\\hat{t})},_NEWLINE_miss\xc3\xa4 todellinen otoskoko n on jaettu totaaliestimaatin asetelmakertoimella.\n_START_SECTION_\nTulkinta\n_START_PARAGRAPH_\nSurvey-otannassa luonnollinen p\xc3\xa4\xc3\xa4m\xc3\xa4\xc3\xa4r\xc3\xa4 on tietysti se, ett\xc3\xa4 deff(\\hat{t}) < 1 . T\xc3\xa4llaisissa tilanteissa lis\xc3\xa4informaation k\xc3\xa4ytt\xc3\xb6 otanta-asetelman rakentamisessa on hy\xc3\xb6dyllist\xc3\xa4. Ositettu otanta ja otanta otosyksik\xc3\xb6n koon mukaan (PPS) ovat useimmiten k\xc3\xa4ytetyimm\xc3\xa4t t\xc3\xa4h\xc3\xa4n tarkoitukseen. Tehokkuutta voidaan my\xc3\xb6s parantaa lis\xc3\xa4\xc3\xa4m\xc3\xa4ll\xc3\xa4 avustavaa dataa estimointiproseduuriin malliavusteisten tekniikoiden avulla._NEWLINE_Ryv\xc3\xa4sotannassa t\xc3\xb6rm\xc3\xa4t\xc3\xa4\xc3\xa4n usein tilanteeseen jolloin deff(\\hat{t}) > 1 . T\xc3\xa4m\xc3\xa4 johtuu siit\xc3\xa4, ett\xc3\xa4 ryp\xc3\xa4iss\xc3\xa4 esiintyy sis\xc3\xa4korrelaatiota kiinnostuksen kohteina olevien muuttujien suhteen._NEWLINE_Mik\xc3\xa4li deff(\\hat{t}) = 1 , niin otanta-asetelman tehokkuus on samansuuruinen kuin se olisi yksinkertaista satunnaisotantaa k\xc3\xa4ytett\xc3\xa4ess\xc3\xa4.'